<!DOCTYPE html>
<html lang="zh-CN">
<head>
	<meta charset="UTF-8">
	<title>胃部(足阳明属腑)</title>
	<style>
        /* 这里可以添加一些CSS样式来美化文本，比如字体、颜色、间距等 */
        body {
            font-family: Arial, sans-serif;
            color: #333;
            line-height: 1.6;
        }
        h1 {
            text-align: center;
            color: #666;
        }
        p {
    		text-indent: 2em; /* 这里的值表示每行前面的空格大小 */
		}
		 .highlight {
            /*background-color: yellow;*/ /* 设置背景颜色 */
            color: red; /* 设置文字颜色 */
            font-weight: bold; /* 设置文字加粗 */
        }
    </style>
</head>
<body>
<h1>胃部</h1>
<div>
	<p>胃属中土，司受化谷食，经云:“得谷者昌，失谷则亡。”其能受与否，生死系焉。其性与脾同，而畏木侮，舌之中及牙床并环唇口而交人中，皆其分野，色现黄。</p>
	<p>胃为阳明，有经有腑，故有表证，右关脉必浮。伤寒邪人阳明经，其症为目痛鼻干唇焦，嗽水不欲咽。若他表证，为面浮肿而痛，为斑疹。</p>
	<p>日痛鼻于唇焦者，邪热作火也，葛根汤主之。面浮肿而痛者，风也，<i class="highlight">葛根汤</i>主之。斑疹者，邪热所化也， <i class="highlight">葛根汤</i>加牛蒡子主之。</p>
	<p>胃之虚，其唇必白，脉右关必软弱。其症为吐，为噎膈，为不能食，为胃脘痛，为停滞，为湿肿，为痰， 为嘈杂。</p>
	<p>吐者，土虚木侮也，<i class="highlight">香砂六君子汤</i>加柴胡主之。噎膈者，胃脘干槁也，上脘槁，能饮水而食难进，下脘槁，食可人而久复出，启膈散主之，佐以四君子汤，有郁则逍遥散。不能食者，胃气虚而难受也，<i class="highlight">六君子汤</i>主之。胃脘痛者，心悸怔忡喜按，归脾汤或四君子加柴胡、木香。停滯者，土虚不化也，积术丸主之。湿肿者，土不胜湿也，香砂六君子汤主之。痰者，土衰湿化也，六君子汤主之。嘈杂者，躁扰不宁，得食暂已，气促食少，中虚挟痰也，<i class="highlight">五味异功散</i>主之。</p>
	<p>胃之实，脉右关必洪，按胸则痛，其症为结胸、为痞气、为食积、为痰饮、为水肿、为胸胀闷、为胸胀痛、为胸痛呕脓、为不得卧、为便闭谵语发狂。</p>
	<p>结胸者，伤寒下早，邪热结聚也，<i class="highlight">大小陷胸汤</i>主之。痞气者，脾之积，在胃脘，腹大如盘，<i class="highlight">和中丸</i>加厚朴主之。食积者，胀痛拒按也，<i class="highlight">保和丸</i>主之。痰饮者， 咳则痛，转侧有声，<i class="highlight">小半夏加茯苓汤</i>主之，外台茯苓饮尤效。水肿者，先肿后喘，或肿而不喘，胃经蓄水也， 五皮饮主之，甚则金匮肾气丸。胸胀闷者，积滞也，保和丸主之。胸胀痛者，蓄血也，<i class="highlight">泽兰汤</i>主之。胸痛呕脓者，胃脘痈也，不必治而自愈。不得卧者，胃不和则卧不安也，<i class="highlight">二陈汤加砂仁</i>主之。便闭谵语发狂者，胃有燥矢也，<i class="highlight">大承气汤</i>主之。</p>
	<p>胃之寒，唇舌必白，脉右关必沉迟。其症为胃脘痛，为呕吐，为霍乱，为吞酸嗳腐。</p>
	<p>胃脘痛者，肢冷气冷，绵绵不休，<i class="highlight">姜附汤加肉桂</i>主之。如吐蛔，加川椒、乌梅、川连、焦术、川棟。呕吐者，食入复出也，<i class="highlight">平胃散</i>加煨姜、砂仁主之。霍乱者，湿伤胃也，和胃饮主之。吞酸嗳腐者，寒不消食也，<i class="highlight">香砂二陈汤</i>主之。胃之热，唇舌红口臭，脉右关必洪数，其症为三消、为嘈杂、为吐血、为齿痛、为黄胖面肿、为自汗、 为舌黑燥渴、为斑疹、为便闭、为呃逆、为头痛。</p>
	<p>三消者，燥热结聚也，口渴消水为上消，<i class="highlight">二冬汤</i>主之。消谷易饥为中消，<i class="highlight">生地八物汤</i>主之。口渴小便如膏为下消，<i class="highlight">六味地黄汤</i>加生脉散主之。嘈杂者，烦扰不宁，口燥唇焦，痰火为患也，<i class="highlight">二陈汤</i>加山栀、黄连主之。吐血者，胃火迫血妄行也，<i class="highlight">白虎汤</i>主之。齿痛者， 阳明有余，少阴不足也，<i class="highlight">玉女煎</i>主之。黄胖面肿者，湿热也，<i class="highlight">和中丸</i>主之。自汗者，热而蒸溽也，<i class="highlight">抽薪饮</i>主之。舌黑燥渴者，胃火炽甚也，<i class="highlight">白虎汤</i>主之。发斑疹者，火郁而化也，初用葛根汤加牛蒡子以散之，次用犀角大青汤加石，或三黄解毒汤，甚则白虎汤、调胃承气汤。呃逆不止者，胃火上冲也，<i class="highlight">安胃饮</i>主之。头痛者，头筋扛起，胃火上冲也，<i class="highlight">加味升麻汤</i>主之。</p>
	<p> &nbsp &nbsp &nbsp &nbsp &nbsp &nbsp----<i>出自《笔花医镜》</i><br> </p>
</div>
</body>
</html>